Tarybos reglamentas
1983 m. gegužės 26 d.
dėl Susitarimo apsikeičiant laiškais sudarymo dėl Bendrojo Europos ekonominės bendrijos ir Brazilijos Federacinės Respublikos bendradarbiavimo susitarimo 10 straipsnio
(1457/83/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Graikijos Respublikai įstojus į Bendriją reikėtų pakeisti Bendrojo Europos ekonominės bendrijos ir Brazilijos Federacinės Respublikos bendradarbiavimo susitarimo 10 straipsnį ir šiam tikslui turėtų būti patvirtintas Susitarimas apsikeičiant laiškais,
PRIĖMĖ ŠĮ REGLAMENTĄ:
1 straipsnis
Šiuo dokumentu Bendrijos vardu patvirtinamas Susitarimas apsikeičiant laiškais dėl Bendrojo Europos ekonominės bendrijos ir Brazilijos Federacinės Respublikos bendradarbiavimo susitarimo 10 straipsnio,
Susitarimo tekstas pridedamas prie šio Reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Susitarimą, įpareigojantį Bendriją.
3 straipsnis
Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. gegužės 26 d.